SET ปิดเช้าพุ่ง 15 จุด รับแรงซื้อกลุ่มอิเล็กฯ-ฟันด์โฟลว์ไหลเข้า
SET ปิดเช้าพุ่ง 15 จุด อานิสงส์เงินบาทแข็งค่าหนุนโฟลว์ไหลเข้า และแรงซื้อกลุ่มอิเล็กทรอนิกส์คึกคัก แนวโน้มช่วงบ่ายคาดบวกต่อ ให้แนวต้าน 1,655 จุด แนวรับ 1,635 จุด
SET ปิดเช้าพุ่ง 15 จุด อานิสงส์เงินบาทแข็งค่าหนุนโฟลว์ไหลเข้า และแรงซื้อกลุ่มอิเล็กทรอนิกส์คึกคัก แนวโน้มช่วงบ่ายคาดบวกต่อ ให้แนวต้าน 1,655 จุด แนวรับ 1,635 จุด
1 ธ.ค. 2565

นายชาญชัย พันทาธนากิจ ผู้ช่วยผู้อำนวยการ สายงานวิจัย บล.เอเซีย พลัส กล่าวว่า ตลาดหุ้นไทยช่วงเช้าปรับขึ้นตามทิศทางเดียวกับตลาดหุ้นเอเชีย รับปัจจัยหนุนจากถ้อยแถลงของประธานธนาคารกลางสหรัฐฯ (เฟด) ส่งสัญญาณลดความเข้มงวดในการเร่งขึ้นดอกเบี้ยแรงเล็กน้อยตั้งแต่เดือนธ.ค.นี้เป็นต้นไป ทำให้ส่งผลบวกต่อตลาดหุ้นทั่วโลก ประกอบกับเงินบาทแข็งค่าค่อนข้างมาก ทำให้มี Fund flow ต่างชาติไหลเข้า
ขณะเดียวกันยังมีแรงซื้อในหุ้นกลุ่มอิเล็กทรอนิกส์ที่ปรับตัวเพิ่มขึ้นอย่างโดดเด่นในช่วงเช้าที่ผ่านมา และตลาดหุ้นไทยยังได้ปัจจัยหนุนจากภาพรวมของเศรษฐกิจไทยที่กลับมาฟื้นตัวดีต่อเนื่อง รวมถึงคาดหวังมาตรการกระตุ้นเศรษฐกิจของภาครัฐที่จะออกมาช่วยหนุน โดยเฉพาะในกลุ่มค้าปลีก
สำหรับแนวโน้มตลาดหุ้นไทยในช่วงบ่ายคาดว่ายังเคลื่อนไหวในแดนบวกได้ต่อ หลังจากตลาดเริ่มผ่อนคลายความกังวลปัจจัยการเร่งขึ้นอัตราดอกเบี้ยของสหรัฐฯลงมาบ้าง ทำให้ช่วยหนุนตลาด แต่ยังต้องระมัดระวัง sell on fact หลังดัชนีปรับเพิ่มขึ้นมาค่อนข้างมาก โดยให้แนวต้าน 1,655 จุด แนวรับ 1,635 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์
DELTA มูลค่าการซื้อขาย 5,206.19 ล้านบาท ปิดที่ 766.00 บาท เพิ่มขึ้น 94.00 บาท
BDMS มูลค่าการซื้อขาย 1,893.31 ล้านบาท ปิดที่ 29.25 บาท ลดลง 1.00 บาท
SIRI มูลค่าการซื้อขาย 1,688.92 ล้านบาท ปิดที่ 1.70 บาท เพิ่มขึ้น 0.13 บาท
BANPU มูลค่าการซื้อขาย 1,643.91 ล้านบาท ปิดที่ 13.30 บาท เพิ่มขึ้น 0.20 บาท
CPALL มูลค่าการซื้อขาย 1,246.62 ล้านบาท ปิดที่ 65.50 บาท เพิ่มขึ้น 0.50 บาท